LIETUVOS RESPUBLIKOS Ekonomikos ir inovacijų MINISTRAS

įSAKYMAS

DĖL UAB „DEKRA INDUSTRIAL“ PASKYRIMO ATLIKTI Slėginės įrangos techniniame reglamente nustatytą ATITIKTIES VERTINIMO PROCEDŪRą

2024 m. liepos 23 d. Nr. 4-399

Vilnius

Įgyvendindama Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo, patvirtinto Lietuvos Respublikos Vyriausybės 2006 m. liepos 4 d. nutarimu Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“, 8 punktą, Lietuvos Respublikos Vyriausybės 1999 m. gruodžio 27 d. nutarimo Nr. 1482 „Dėl institucijų, įgaliotų tvirtinti privalomuosius produktų saugos reikalavimus ir nustatyti jų atitikties vertinimo tvarką, paskyrimo“ 1.5 papunktį, vykdydama Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“ (toliau – Slėginės įrangos techninis reglamentas), 134 punktą ir atsižvelgdama į Nacionalinio akreditacijos biuro 2024 m. birželio 26 d. išduotą UAB „DEKRA Industrial“ akreditavimo pažymėjimą Nr. LA.100-06-1:

1.	Skiriu UAB „DEKRA Industrial“ (įmonės kodas 301845573) atlikti Slėginės įrangos techninio reglamento 1 priedo 42 punkte nustatytą slėginio įrenginio neišardomai sujungiamų detalių jungimo procedūrų patvirtinimą.

2.	Šis įsakymas per vieną mėnesį nuo šio įsakymo gavimo dienos gali būti skundžiamas Lietuvos Respublikos viešojo administravimo įstatymo 14 straipsnyje nustatyta tvarka ekonomikos ir inovacijų ministrui arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: Vilniaus g. 27, 01402 Vilnius, arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui, esančiam adresu: Žygimantų g. 2, 01102 Vilnius.

Laikinai einanti ekonomikos

ir inovacijų ministro pareigas	Aušrinė Armonaitė